Source: http://gazeta-afacerilor.ro/2011/10/
Timestamp: 2018-01-20 01:02:42+00:00
Document Index: 2287721

Matched Legal Cases: ['articolul 258', 'CCR ', 'articolul 28', 'articolul 26', 'articolul 25', 'articolul 30']

Arhivă | octombrie, 2011
Publicat la 31 octombrie 2011. Tags: BNR
Consiliul de Administraţie al Băncii Naţionale a României a aprobat în şedinţa din 28 octombrie 2011 Regulamentul privind creditele destinate persoanelor fizice, potrivit unui comunicat al instituţiei.
„Regulamentul urmăreşte echilibrarea acordării de credite noi în monedă naţională faţă de cele în valută, ceea ce va contribui la consolidarea stabilităţii financiare şi la asigurarea proactivă a capacităţii debitorilor neacoperiţi la riscul valutar de a-şi onora obligaţiile de restituire a împrumuturilor contractate. Se are în vedere reflectarea cu acurateţe în preţurile serviciilor financiare a riscurilor pe care acordarea de credite în valută către debitorii neprotejaţi faţă de riscul valutar le incumbă atât pentru aceştia, cât şi pentru băncile comerciale creditoare”, se spune în comunicat.
De asemenea, BNR precizează că Regulamentul este în linie cu principiile general acceptate la nivelul Uniunii Europene privind creditarea în valută şi reflectate în recomandările Comitetului European pentru Risc Sistemic publicate la 21 septembrie 2011. El a fost supus dezbaterii publice şi a luat în considerare şi propuneri ale sistemului financiar-bancar transmise prin intermediul asociaţiilor profesionale.
„În esenţă, Regulamentul impune creditorilor definirea unor criterii mai exigente pentru acordarea creditului de consum în valută, însă nu afectează – comparativ cu condiţiile actuale – accesul la creditele în valută pentru care atât destinaţia cât şi garanţiile aferente sunt de natură imobiliară. De asemenea, prin acest Regulament se îmbunătăţeşte mecanismul de informare şi avertizare a clienţilor cu privire la riscurile aferente împrumuturilor în valută şi consecinţele materializării riscurilor valutar şi de dobândă”, se mai arată în comunicat.
Publicat in sectiunea : Economic - FinanciarComentariile sunt închise pentru BNR a aprobat Regulamentul privind creditele destinate persoanelor fizice
Publicat la 31 octombrie 2011. Tags: Standard & Poor's
Publicat in sectiunea : Economic - FinanciarComentariile sunt închise pentru Standard & Poor’s, Moody’s și Fitch au confirmat ratingurile maxime acordate EFSF
Tănăsescu: România are o percepție mai bună din partea investitorilor față de multe țări euro
Publicat la 31 octombrie 2011. Tags: Investitii
Reprezentantul României la FMI, Mihai Tănăsescu, afirmă că România are o percepție mai bună din partea investitorilor decât alte ţări din zona euro, dar trebuie să continue reformele și să îndeplinească angajamentele asumate pentru a-şi menţine credibilitatea.
”În momentul de față, Romania, vizavi de alte țări din zona și chiar din zona euro, are un tip de percepție mult mai bun de la investitori. România stă mult mai bine față de Ungaria, Italia, Spania, dar trebui să înțelegem că pentru a ne menține credibilitate este nevoie de continuarea reformelor și să se arate seriozitate prin faptul că bugetul și angajamentele asumate vor fi duse până la capăt”, a explicat Tănăsescu, duminică, într-o emisiune la Pro TV.
Reprezentantul României la FMI a adăugat că este nevoie și de politici prudente și ”tampoane” la nivel fiscal și monetar, pentru ca riscurile externe să fie absorbite.
Publicat in sectiunea : Economic - FinanciarComentariile sunt închise pentru Tănăsescu: România are o percepție mai bună din partea investitorilor față de multe țări euro
Problema indexării pensiilor și creșterea salariilor este analizată în aceste zile împreună cu FMI
Publicat la 31 octombrie 2011. Tags: FMI
Posibilitatea indexării pensiilor și a creșterii salariilor în 2012 este analizată în aceste zile, împreună cu misiunea FMI, dar depinde de resursele acumulate, prioritățile și capacitatea de a finanța deficitul, a declarat duminică reprezentantul României la FMI, Mihai Tănăsescu.
”În aceste zile se lucrează la aceste politici, la ce se poate susține și ce nu se poate susține, cât se poate susține pentru a avea în vedere un deficit care poate fi finanțat. (…) Trebuie să privim problema în ansamblu plecând de la elemente importante: care sunt resursele acumulate și care sunt prioritățile pentru anii care urmează, dar și care este posibilitatea României pentru a avea un deficit fiscal finanțabil, în sensul de a atrage resurse de capital în mod constat și coerent. În această zile, problema este discutată cu FMI”, a precizat Tănăsescu, la Pro TV.
De asemenea, se discută despre efectele turbulențelor internaționale asupra României.
”Pentru 2012 lucrurile se complică, fiindcă asistăm la turbulențe fantastice cu repercusiuni directe asupra României și de aceea analizele, discuțiile pe care le vom face în zilele care urmează vor ține cont și de aceste turbulențe internaționale care afectează România”, a completat Tănăsescu.
Publicat in sectiunea : Economic - FinanciarComentariile sunt închise pentru Problema indexării pensiilor și creșterea salariilor este analizată în aceste zile împreună cu FMI
Jeffrey Franks: Inflaţia a scăzut peste aşteptări, cifrele pentru trimestrul III sunt bune
Şeful delegaţiei FMI în România, Jeffrey Franks, i-a spus duminică lui Traian Băsescu că cifrele pentru trimestrul trei sunt bune şi că scăderea inflaţiei peste aşteptări este vestea cea mai bună de la ultima vizită în România a delegaţiei.
„Pentru 2011 avem o viziune similară cu a Guvernului, am discutat cifrele cu Banca Naţională şi cu Ministerul de Finanţe şi aşa cum aţi spus indicatorii pentru trimestrul trei sunt relativ buni, în special datorită recoltei din agricultură. Previziunea pe care o avem arată o creştere de 1,5% în 2011, (…) sectorul construcţiilor începe să se dezvolte, inflaţia a scăzut peste aşteptări, acesta e unul din cele mai bune semnale pe care le avem de la ultima vizită, veştile sunt foarte bune”, a declarat Franks la Palatul Cotroceni.
Publicat in sectiunea : Economic - FinanciarComentariile sunt închise pentru Jeffrey Franks: Inflaţia a scăzut peste aşteptări, cifrele pentru trimestrul III sunt bune
Publicat la 31 octombrie 2011. Tags: Revista presei
Publicat in sectiunea : Economic - Financiar, Intern, Revista preseiComentariile sunt închise pentru Subiectele zilei – 31 octombrie 2011
Publicat la 28 octombrie 2011. Tags: CCICJ
Publicat in sectiunea : CCICJ, Economic - FinanciarComentariile sunt închise pentru Departamentul de Resurse Umane şi Formare Profesională al CCI Cluj va invita sa va perfectionati in urmatoarele domenii
Publicat la 28 octombrie 2011. Tags: Revista presei
Publicat in sectiunea : Economic - Financiar, Intern, Revista preseiComentariile sunt închise pentru Subiectele zilei – 28 octombrie 2011
Banca Transilvania anunţă un profit net de 106,9 mil. lei în primele nouă luni, în creştere cu 53%
Publicat la 28 octombrie 2011. Tags: Banca Transilvania
Banca Transilvania (BT) a anunţat un profit net de 106,90 milioane lei în primele nouă luni ale anului, cu 53% mai mare față de aceeaşi perioadă a anului trecut, în timp ce veniturile operaţionale au fost de 1,09 miliarde lei, la acelaşi nivel cu cele înregistrate în ianuarie-septembrie 2010.
„În ciuda contextului economic care s-a menținut dificil, la Banca Transilvania am înregistrat rezultate în conformitate cu aşteptările noastre. Profitul obținut, solvabilitatea şi lichiditatea BT foarte bună, precum şi provizioanele mai mici sunt doar câteva dintre aspectele strategiei noastre pentru acest an. Avem un plan responsabil, realist şi prudent, ingredientele necesare pentru a ne îndeplini obiectivele trasate pentru 2011”, a declarat directorul general al Băncii Transilvania, Robert Rekkers.
Veniturile din dobânzi au crescut la Banca Transilvania cu 2% față de primele nouă luni ale anului 2010, de la 734,96 milioane lei, la 747,72 milioane lei, iar veniturile din comisioane au fost de 271,26 miloane lei, față de 265,86 milioane lei, la finalul lunii septembrie 2010, potrivit rezultatelor anunţate de bancă.
Veniturile din operaţiuni financiare sunt de 59,18 milioane lei, față de 86,43 milioane lei, nivel înregistrat în aceeaşi perioadă a anului trecut. În ceea ce priveşte profitul operaţional BT, acesta este de 528,72 milioane lei, precizează banca.
Profitul brut realizat de Banca Transilvania în primele nouă luni a crescut la 143,86 milioane lei, faţă de 100,11 milioane lei, cât a fost la 30 septembrie 2010. Profitul net al băncii a ajuns la 106,90 milioane lei, cu 53% peste valoarea înregistrată în aceeaşi perioadă din anul precedent, când a fost 69,71 milioane lei.
„Calitatea portofoliului de credite BT dă semne de stabilizare, iar cheltuielile nete cu provizioanele au scăzut cu 95,75 milioane lei, valoarea acestora fiind de 384,86 milioane lei, la 30 septembrie 2011”, potrivit oficialilor băncii.
Cheltuielile operaţionale în primele nouă luni din acest an sunt de 566 milioane lei, în creştere cu 8% comparativ cu aceeaşi perioadă a anului trecut. Majorarea a fost determinată de extinderea reţelei teritoriale, Banca Transilvania ajungând la 546 de sedii – la finalul lunii septembrie 2011, de creşterea contribuţiei la Fondul de Garantare a Depozitelor de la 0,2% la 0,3% din soldul depozitelor, precum şi de creşterea cotei TVA de la 19% la 24%, precizează banca.
Tot ca urmare a extinderii activității Băncii Transilvania, au crescut, cu 5%, cheltuielile cu personalul, față de perioada similară a anului trecut, de la 264,86 milioane lei, la 278,04 milioane lei.
Portofoliul de credite este în creştere cu 12% față de sfârşitul anului trecut, preponderent în lei, soldul ajungând la 14,96 miliarde lei, la sfârşitul lui septembrie. În cadrul acestui portofoliu, distribuția este următoarea: 62,28% reprezintă creditele pentru companii, iar 37,72% sunt împrumuturile acordate persoanelor fizice.
Soldul provizioanelor la Banca Transilvania este de 1,69 miliarde lei, față de 1,35 miliarde lei, înregistrat la sfârşitul anului 2010. Creditele neperformante, cu restanţe mai mari de 90 de zile, reprezintă 8,67% din totalul portofoliului de credite, la sfârşitul trimestrului III al anului 2011.
Solvabilitatea Băncii Transilvania este de 11,61%, peste nivelul impus de BNR, potrivit BT.
Publicat in sectiunea : Economic - FinanciarComentariile sunt închise pentru Banca Transilvania anunţă un profit net de 106,9 mil. lei în primele nouă luni, în creştere cu 53%
ABDLR: Băncile pentru locuinţe au avut o evoluţie pozitivă, chiar în condiţii economice dificile
Publicat la 28 octombrie 2011. Tags: ABDLR
Industria de economisire-creditare a avut o evoluţie pozitivă, chiar şi în condiţiile economice dificile, iar faţă de anul trecut s-a înregistrat o scădere a sentimentului negativ, ceea ce arată că oamenii sunt mai optimişti cu toate problemele din economie, potrivit unui studiu al ABDLR.
„Faţă de anul trecut avem o scădere a sentimentului negativ, ceea ce arată că oamenii sunt mai optimişti cu toate problemele din economie. Românul este pesimist în mod colectiv şi optimist în mod individual şi are foarte multe planuri de investiţii, mai ales în zona locuinţei”, a declarat joi preşedintele Asociaţiei Băncilor pentru Domeniul Locativ din România (ABDLR), Alexandru Ciobanu.
În ceea ce priveşte economisirea şi intenţia de economisire, aceasta a crescut faţă de anul trecut cu aproximativ 50%. Ciobanu a menţionat că studiul a fost realizat în perioada august – octombrie, în mediul rural şi urban.
Ca obiectiv strategic în următorii cinci ani, Ciobanu a menţionat că industria de economisire-creditare ţinteşte un grad de acoperire a pieţei de 10% din populaţie.
Asociaţia Băncilor pentru Domeniul Locativ din România a fost înfiinţată în 2007. Membrii săi sunt Raiffeisen Banca pentru Locuinţe şi BCR Banca pentru Locuinţe.
Publicat in sectiunea : Economic - FinanciarComentariile sunt închise pentru ABDLR: Băncile pentru locuinţe au avut o evoluţie pozitivă, chiar în condiţii economice dificile
Publicat la 28 octombrie 2011. Tags: MDRT
Publicat in sectiunea : Economic - FinanciarComentariile sunt închise pentru MDRT va aloca 87 mil. lei în 2011 pentru primele de stat din programul de economisire şi creditare
Publicat la 28 octombrie 2011. Tags: CE
Comisia Europeană a solicitat joi Germaniei și României să ia măsuri, în termen de două luni, în vederea asigurării conformității depline cu normele UE în domeniul păstrării datelor, subiect ce a dat naştere la controverse, legea respectivă fiind declarată neconstituţională.
De la momentul pronunțării de către Curtea Constituțională a Germaniei și, respectiv, a României, a hotărârilor de anulare a legilor naționale de transpunere a Directivei privind păstrarea datelor, cele două țări nu au arătat când și în ce mod vor adopta noile acte legislative în materie, arată Comisia Europeană.
Directiva privind păstrarea datelor obligă companiile de telefonie și furnizorii de servicii de internet să stocheze datele privind traficul de telecomunicații și localizarea, în scopuri legate de aplicarea legii.
Întârzierile înregistrate în prezent de Germania și România în ceea ce privește transpunerea directivei în legislația națională ar putea avea un impact negativ asupra pieței interne a comunicațiilor electronice și asupra capacității autorităților polițienești și judiciare de a depista, a cerceta și a urmări penal infracțiunile grave. Prin urmare, Comisia a decis să adreseze acestor două țări avize motivate (etapa a doua de infringement – n.r.), solicitându-le să remedieze această încălcare a dreptului UE (articolul 258 din Tratatul Fondator al UE).
Germania (în ianuarie 2008) și România (în noiembrie 2008) au notificat Comisia cu privire la măsurile naționale de transpunere a Directivei privind păstrarea datelor. Cu toate acestea, la 2 martie 2010, Curtea Constituțională a Germaniei a anulat anumite dispoziții ale Legii privind supravegherea telecomunicațiilor din 31 decembrie 2007.
În data de 8 octombrie 2009, Curtea Constituțională a României a pronunțat o hotărâre similară prin care Legea nr. 298/2008 a fost declarată neconstituțională. Cele două instanțe nu au dispus că Directiva privind păstrarea datelor, în sine, ar fi neconstituțională. Cu toate acestea, deși niciuna din concluziile enunțate în hotărârile celor două Curți Constituționale nu exclude transpunerea completă a directivei într-o manieră conformă cu dispozițiile constituționale din Germania și România, încă nu au fost adoptate noi acte legislative.
La 17 iunie 2011, Comisia a trimis o scrisoare de punere în întârziere Germaniei și României. Germania a răspuns în data de 16 august 2011 și a informat Comisia că Ministerul de Justiție al Germaniei a elaborat o propunere de transpunere a directivei, care, în prezent, se află în faza de consultare interministerială.
De asemenea, informațiile furnizate de autoritățile române confirmă faptul că negocierile privind o nouă lege sunt încă în derulare la nivel interministerial.
În aprilie 2011, Comisia a adoptat un raport de evaluare care analizează modul în care statele membre au transpus directiva și care evaluează folosirea datelor păstrate și impactul asupra operatorilor și consumatorilor.
Directiva privind păstrarea datelor generate sau prelucrate în legătură cu furnizarea serviciilor de comunicații electronice accesibile publicului (Directiva 2006/24/EC) solicită statelor membre să se asigure că operatorii de telecomunicaţii păstrează anumite categorii de date (pentru identificarea identităţii, detalii despre apelurile efectuate şi mesajele de poştă electronică transmise, fără conţinutul acestora) în vederea investigării, depistării şi transmiterii în judecată a infracţiunilor grave, aşa cum sunt ele definite în legislaţia naţională.
Autorităţile responsabile cu punerea în aplicare a legii din cele mai multe state membre au raportat că păstrarea datelor joacă un rol central pentru protecţia publicului împotriva criminalităţii prin sprijinirea investigaţiilor. Aceste date oferă indicii valoroase şi dovezi care au fost utilizate pentru condamnarea infractorilor şi pentru achitarea suspecţilor nevinovaţi în cazuri care, fără aceste informaţii, nu ar fi fost niciodată soluţionate.
Totuşi, directiva a fost criticată de către autorităţile de resort pentru că nu oferă suficiente garanţii asupra modului în care datele sunt păstrate, accesate şi utilizate. Aşa s-a întâmplat şi în România, unde Legea nr. 298/2008 privind reţinerea datelor generate sau prelucrate de furnizorii de servicii de comunicaţii electronice destinate publicului sau de reţele publice de comunicaţii, precum şi pentru modificarea Legii nr. 506/2004 privind prelucrarea datelor cu caracter personal şi protecţia vieţii private în sectorul comunicaţiilor electronice a fost declarată neconstituţională la 8 noiembrie 2009.
Parcursul legislaţiei cu privire la stocarea datelor în România
Legea nr. 298/2008 privitoare la retenţia datelor a fost adoptată de Parlamentul de la Bucureşti la 18 noiembrie 2008, a fost promulgată de preşedintele Traian Băsescu şi ulterior publicată în Monitorul Oficial, Partea I nr. 780 din 21 noiembrie 2008.
Potrivit legii, toţi operatorii de telefonie fixă şi mobilă din România ar fi fost obligaţi să stocheze timp de şase luni numărul de telefon al apelantului şi al celui care a fost apelat, adresa abonatului, locul unde se află cel care este apelat, când a fost făcut apelul şi cât durează convorbirea telefonică. De asemenea, toţi operatorii de telefonie fixă şi mobilă erau obligaţi să stocheze timp de şase luni SMS-urile trimise, destinatarul şi momentul trimiterii. Similar, cei care furnizau servicii de internet erau obligaţi să stocheze timp de şase luni următoarele date despre navigarea pe internet: numele, adresa fizică şi IP-ul celui care s-a conectat la internet, data şi ora la care s-a conectat, precum şi data şi ora la care s-a realizat deconectarea.
Legea prevedea ca toate informaţiile înregistrate în această perioadă să fie puse la dispoziţia procurorilor, în urma unei cereri aprobate de preşedintele instanţei de judecată căreia i-ar reveni competenţa să judece cauza în prima instanţă, dacă informaţiile indică pregătirea unei infracţiuni grave, potrivit articolului 15 din actul normativ.
Controversele au început în ianuarie 2009, cu puţin timp înainte de a trebui ca legea să intre în vigoare.
ONG-urile au reclamat imediat că legea încalcă drepturile şi libertăţile fundamentale, că România va deveni o ţară a lui Big Brother, iar cetăţenii ei vor fi transformaţi în roboţi controlaţi şi controlabili de către autorităţile statului, în urma legii care prevede stocarea datelor telefonice. Ca urmare, mai multe ONG-uri au cerut Avocatului Poporului să sesizeze Curtea Constituţională. S-a ajuns chiar şi la marşuri de protest.
La rândul său, procurorul general, Laura Codruţa Kovesi, a declarat că unele din noile prevederi privind reţinerea datelor telefonice încurcă activitatea procurorilor şi a spus că va propune Ministerului Justiţiei modificarea acestora.
Şi George Maior, directorul SRI, a afirmat că Legea 298/2008 privind reţinerea datelor generate sau prelucrate de furnizorii de servicii de comunicaţii electronice destinate publicului va conduce la birocratizarea activităţii Serviciului. Există, în lege, o confuzie între zona obţinerii de informaţii şi aceea legată de zona judiciară, a explicat Maior.
Preşedintele Senatului, Mircea Geoană, a cerut o dezbatere publică pe tema noilor prevederi legale privind stocarea datelor privind convorbirile telefonice şi traficul pe internet, argumentând că există încă o teamă că astfel de instrumente ar putea să fie folosite în mod abuziv.
Supus acestor presiuni, Guvernul a adoptat un memorandum de amânare a aplicării prevederilor Legii 298/2008 până la 31 decembrie 2009. „Prin intrarea în vigoare a acestei legi, activitatea de urmărire penală este mult îngreunată şi în unele cazuri chiar blocată. În plus, nu toţi furnizorii de servicii şi reţele publice de comunicaţii electronice sunt pregătiţi conform prevederilor legale pentru a respecta confidenţialitatea datelor solicitate şi nici nu pot asigura într-un mod unitar gestionarea procesului de reţinere şi prelucrare a datelor”, a precizat Ministerul Comunicaţiilor şi Societăţii Informaţionale(MCSI).
De altfel, procurorul general Laura Codruţa Kovesi a declarat că impedimentele pe care le implică Legea 298 privind reţinerea datelor telefonice au afectat anchetele în cazul Ciorogârla şi ale atacurilor de la Braşov şi de la o bancă din Cluj, Kovesi spunând că suspendarea legii este o idee bună.
Totuşi, şeful de atunci al Departamentului pentru Afaceri Europene, Vasile Puşcaş, a declarat la 27 februarie 2009, pentru NewsIn, că aplicarea Legii 298/2008 nu este suspendată, pentru că Guvernul a aprobat doar un memorandum care prevede etapizarea aplicării actului normativ. Şeful Departamentului pentru Afaceri Europene (DAE) a explicat faptul că o lege poate fi suspendată doar printr-o altă lege sau o OUG. Puşcaş a mai spus că, dacă Legea privind reţinerea datelor nu era aprobată de Guvernul Tăriceanu în noiembrie 2008, România ar fi intrat în procedura de infringement.
La rândul său, ministrul comunicaţiilor şi societăţii informaţionale de la vremea aceea, Gabriel Sandu, a declarat, pentru NewsIn, că nu va elabora o Ordonanţă de Urgenţă prin care să se suspende aplicarea Legii 298/2008, întărind ideea că în şedinţa de guvern s-a aprobat doar punctul referitor la elaborarea unui plan operaţional prin care să fie asigurate toate premisele aplicării acestei legi în cele mai bune condiţii.
Toate aceste cacofonii au luat sfârşit în momentul în care Legea nr 298/2008 a stocării datelor a fost declarată neconstituţională, la 8 octombrie 2009, CCR luând în discuţie o excepţie invocată de Comisariatul pentru Societate Civilă în cadrul unui proces intentat companiei de telefonie mobilă Orange.
În excepţia de neconstituţionalitate ridicată, Comisariatul arăta că Legea 298 nu ar respecta dispoziţiile mai multor articole din Constituţie care reglementează drepturi fundamentale ale omului: articolul 28, privind secretul corespondenţei, articolul 26 privind viaţa intimă familială şi privată, articolul 25 privind libera circulaţie şi articolul 30 privind libertatea de exprimare.
Curtea Constituţională a arătat ulterior, în motivarea deciziei sale prin care Legea 298/2008 privind stocarea datelor telefonice a fost declarată neconstituţională, că textul este redactat „ambiguu”, afectează drepturi şi libertăţi fundamentale şi deschide posibilitatea unor „abuzuri” prin reţinerea datelor utilizatorilor.
„Vreau să vă atrag atenţia în legătură cu cât de departe putem merge cu tehnologia IT în viaţa privată a persoanelor. De exemplu în România, urmând recomandările Uniunii Europene, a fost adoptată o lege privind stocarea apelurilor telefonice. Legea a fost respinsă de Curtea Constituţională, iar în România a fost o dezbatere extrem de largă pe această temă. Probabil în ţările foste comuniste este mult mai dificil să le explici cetăţenilor de ce aceste date trebuie să fie stocate şi folosite de autorităţi în caz de necesitate”, comenta în 2009 preşedintele Traian Băsescu, la un forum IT, referindu-se la Legea privind stocarea datelor telefonice.
Comisia Europeană nu a luat poziţie faţă de respingerea de către Curtea Constituţională a legii de implementare a directivei UE privind stocarea datelor, însă precedente din alte state membre arătau că România era obligată să modifice legea şi să aplice dreptul european.
„Nu comentăm asupra acestei decizii a Curţii Constituţionale, este o chestiune internă”, a declarat pentru NewsIn Michele Cercone, purtător de cuvânt al comisarului pentru justiţie, securitate şi libertăţi cetăţeneşti. Întrebat în legătură cu posibilele consecinţe ale netranspunerii directivei europene privind stocarea datelor în legislaţia românească, Cercone a spus că nu doreşte să speculeze asupra unor „situaţii ipotetice”.
Imediat după ce a fost declarată neconstituţională Legea 298/2008, procurorul general, Laura Codruţa Kovesi, declara pentru NewsIn că speră că un proiect de modificare a legii va fi promovat repede. „Legea privind retenţia datelor, încă de la momentul adoptării, am considerat că ne îngreunează activitatea foarte mult. De aceea am şi propus ministrului de justiţie modificarea acestei legi, încă de la începutul anului, am şi participat la un grup de lucru pentru finalizarea proiectului de modificare. Sper că proiectul de modificare a aceastei legi care a fost declarată neconstituţională va fi promovat cat mai repede”, a spus Kovesi.
La rândul său, ministerul condus atunci de PSD-isul Gabriel Sandu a promis că va cauta soluţii de evitare a infringementului, după ce Legea 298 a fost declarată neconstituţională. Ministerul Comunicaţiilor dădea asigurări că se va consulta cu serviciile Comisiei Europene pentru a analiza situaţia creată, în vederea identificării posibilelor soluţii pentru ca legislaţia românească să fie conformă cu acquis-ul comunitar.
La 23 iunie 2011, Ministerul Comunicaţiilor şi Societăţii Informaţionale (MCSI) a anunţat că a lansat spre consultare publică proiectul de lege privind reţinerea datelor generate sau prelucrate de furnizorii de servicii de comunicaţii electronice destinate publicului sau de reţele publice de comunicaţii.
Publicat in sectiunea : Economic - FinanciarComentariile sunt închise pentru CE solicită României să transpună integral normele UE în privinţa păstrării datelolor
Profitul brut al Electrica SA a crescut cu 350% în primele nouă luni, la 142 milioane lei
Publicat la 28 octombrie 2011. Tags: profit
Furnizorul şi distribuitorul de electricitate Electrica SA, aflat în portofoliul statului, a obţinut în primele nouă luni ale acestui an un profit brut estimat în valoare de 142 milioane lei, cu 350% mai mare decât cel înregistrat în aceeaşi perioadă a anului 2010, a anunţat joi compania.
Faţă de întreg anul 2010, profitul brut al companiei este cu peste 300% mai mare.
Grupul Electrica SA reprezintă şase societăţi comerciale din companie cu activităţi în domeniul distribuţiei şi furnizării de energie electrică, precum şi al serviciilor de mentenanţă a reţelelor electrice.
Publicat in sectiunea : Economic - FinanciarComentariile sunt închise pentru Profitul brut al Electrica SA a crescut cu 350% în primele nouă luni, la 142 milioane lei
Harrold: România trebuie să atragă investitorii străini şi să crească absorbţia fondurilor europene
Publicat la 27 octombrie 2011. Tags: Peter Harrold
România trebuie să recupereze pe partea absorbției fondurilor europene, să creeze un cadru pentru atragerea investitorilor străini și să devină un exportator net, în paralel cu modenizarea administrației publice, pentru o creștere sustenabilă, a spus miercuri directorul de ţară pentru România al BM.
Acesta a precizat că există anumite politici de viitor, de importanță critică, care pot susține cadrul de creștere pentru România în viitor.
”Trebui să fie modernizată admistrația pblică pentru a furniza servicii cât mai eficiente. Una din preocupările BM a fost de a colabora cu mai multe instituții publice pe analiza funcționării acestora pentru a pune bazele procesului de modernizare a administrației. De asemenea, este nevoie de un cadru competitiv de atragere a investitorilor străini”, a explicat directorul de ţară pentru România al Băncii Mondiale, Peter Harrold.
Un alt element de creștere pentru România este cel legat de finanțările venite de la UE menite să rezolve sincopele financiare, Harrold dând ca exemplu Polonia.
”România de foarte mult timp a avut cea mai mică rata de absorbție din multe țări europene și este o provocare de a rezolva această problemă. (…)Recomandarea pentru României ar fi să găzduiască un campionat mondial pentru că ar putea învață de la polonezi”, a adăugat reprezentantul BM.
De asemenea, măsurile viitoare trebuie să aibă în vederea revenirea la statut de exportator net.
”România este un importator net. Este o chestiune care trebuie avută în vedere și trebuie să încercăm să schimbăm acest lucru – de la importator net de produse alimentare să se revină la exporator. România a avut un potențial pe partea de exporturi agricole și trebuie să se revină”, este de părere Harrold.
Oficialul BM a adăugat că se așteaptă la un proces de recuperare în cazul României.
”România a fost expusă unei mari crize macroeconomice și s-a supus unor schimbări dramatice cu ajutorul FMI și CE. Trebuie să fie luate măsuri puternice să nu se rămână în urmă cu plățile, lucru care s-a realizat până acum cu succes, dar au fost măsuri pe termen scurt. Perspectivele sunt neclare și în mod clar există un impact, dar cu toate acestea continuăm să credem că toți indicatorii sugerează că trendul va fi vertical, în sus. (…)Ne gândim la reluarea procesului de creștere sustenabilă”, a mai spus Harrold.
Publicat in sectiunea : Economic - FinanciarComentariile sunt închise pentru Harrold: România trebuie să atragă investitorii străini şi să crească absorbţia fondurilor europene
Franks (FMI): Creșterea sustenabilă poate fi asigurată prin îmbunătățirea a cinci domenii cheie
Publicat la 27 octombrie 2011. Tags: FMI
Creșterea sustenabilă a României pe termen lung poate fi asigurată prin îmbunătățirea a cinci domenii cheie, respectiv macrostabilitate, investiții, absorbția fondurilor europene, capitalul uman și infrastructura instituțională, a declarat miercuri șeful misiunii FMI, Jeffrey Franks.
”Sunt aspecte care trebuie avute în vedere pe termen lung. În primul rând, mă refer la stabilitatea macroeconomică prin menținerea politicilor și să încercăm să nu deviem chiar dacă 2012 este un an electoral. Trebuie îmbunătățit capitalul uman, cantitatea și calitatea forței de muncă. România nu are o situație prea rea, dar este clar că este nevoie de investiții publice de mare calitate care să le completeze pe cele private”, a precizat Franks.
Oficialul FMI a adăugat că una dintre problemele mari este legată de infrastructura rutieră, de cea aeroportuară și de cea care vizează energia și electricitatea, fiind principalul motiv pentru care investitorii străini nu aleg România.
În acest sens, Franks a amintit de nevoia de îmbunătăţire a absorbției de fonduri europene, care reprezintă o provocare.
”Este nevoie de o infrastructură instituțională mai bună, care să facă mediul de afaceri ușor și transparent. Trebuie să avem un mediu juridic și de reglementare, un sector public mai cooperant care să colaboreze cu cel privat, un mediu mai puțin corupt. Toate acestea trebuie legate de instituțiile de stat care sunt ineficiente și unde nu se fac sufiente progrese. Sunt ca niște bile de plumb care trag economia în jos”, a conchis Franks.
Publicat in sectiunea : Economic - FinanciarComentariile sunt închise pentru Franks (FMI): Creșterea sustenabilă poate fi asigurată prin îmbunătățirea a cinci domenii cheie
Publicat la 27 octombrie 2011. Tags: credite
Publicat in sectiunea : Economic - FinanciarComentariile sunt închise pentru Restanţele la credite au crescut în septembrie cu 2,4%, la 20,66 miliarde lei